CELEX: 62014TN0847
Language: fi
Date: 2014-12-30 00:00:00
Title: Asia T-847/14: Kanne 30.12.2014 – GHC v. komissio

16.2.2015   
            
            
               FI
            
            
               Euroopan unionin virallinen lehti
            
            
               C 56/28
            
         Kanne 30.12.2014 – GHC v. komissio
   (Asia T-847/14)
   (2015/C 056/39)
   Oikeudenkäyntikieli: saksa
   
      Asianosaiset
   
   
      Kantaja: GHC Gerling, Holz & Co. Handels GmbH (Hampuri, Saksa) (edustaja: asianajaja D. Lang)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 31.10.2014 tekemän täytäntöönpanopäätöksen C(2014) 7920 ja kantajalle fluorihiilivetyjen markkinoille saattamista varten vuodelle 2015 myönnetyn kiintiön sillä perusteella, että kantajalle määritetty viitearvo oli liian alhainen, minkä seurauksena vuodelle 2015 myönnetty kiintiö oli liian pieni
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: asetuksen (EU) N:o 517/2014 (1) virheellinen soveltaminen
               
                           —
                        
                        
                           Kantaja väittää, että vastaaja määritti kantajalle liian alhaisen viitearvon ja myönsi sille vuotta 2015 varten liian pienen kiintiön. Se väittää, että komissio otti laskelmassaan huomioon viitevuosien varaston muutoksen.
                        
                     
                           —
                        
                        
                           Kantaja väittää, ettei varaston muutoksen huomioon ottamista voida perustella asetuksen N:o 517/2014 sanamuodolla, syntyhistorialla, systematiikalla eikä tarkoituksella.
                        
                     
                           —
                        
                        
                           Kantaja esittää tällä kanneperusteellaan myös, ettei vuosittainen varaston muutos sovellu sellaisten tuojien ja viejien, jotka eivät ole valmistajia, osalta tosiasiallisesti markkinoille saatettujen määrien toteamiseen vaan vääristää tällaista toteamista kantajan vahingoksi.
                        
                     
         
               2)
            
            
               Toinen kanneperuste: Euroopan unionin perusoikeuskirjan 20 artiklan mukaisen yhdenvertaisen kohtelun periaatteen loukkaaminen
               
                           —
                        
                        
                           Kantaja väittää kärsineensä vahinkoa varaston viitevuosien aikaisen vuosittaisen muutoksen huomioon ottamisen seurauksena suhteessa sellaisiin tuojiin, jotka ilmoittivat varastotilanteensa viitevuoden aikana eivätkä pitäneet varastoa vuodenvaihteen yli.
                        
                     
                           —
                        
                        
                           Kantaja katsoo kärsineensä tuojana vahinkoa myös suhteessa valmistajiin, sillä valmistajan vuosittaisen varaston muutoksen perusteella voidaan saada asianmukainen kuva tosiasiallisesti markkinoille saatetuista määristä, kun taas kantajan osalta se vain vääristää tilannetta kantajan vahingoksi.
                        
                     
         
               3)
            
            
               Kolmas kanneperuste: SEUT 296 artiklaan perustuvan perusteluvelvollisuuden noudattamatta jättäminen
               
                           —
                        
                        
                           Kantaja esittää tässä yhteydessä erityisesti, ettei riidanalainen päätös täytä perusteluvelvollisuutta koskevia vaatimuksia eikä siitä varsinkaan käy selvästi ilmi, mistä esitetty kantajan hiilidioksidiekvivalenttitonnien määrä koostuu.
                        
                     
         
      (1)  Fluoratuista kasvihuonekaasuista ja asetuksen (EY) N:o 842/2006 kumoamisesta 16.4.2014 annettu Euroopan parlamentin ja neuvoston asetus (EU) N:o 517/2014 (EUVL L 150, s. 195).